Kuier by Anna Davel op Philadelphia - spesiale aanbod vir sarie.com-gebruikers | SARIE
Kuier by Anna Davel op Philadelphia – spesiale aanbod vir sarie.com-gebruikers	deur Marguerite van Wyk
Die groot peperboom wat wye skadu’s gooi, is die bymekaarkomplek op die dorp. Dis buitekant The Peppertree Coffee Shop, Philadelphia se enigste koffieplek.
As jy die blare van dié boom kneus, ruik jy pure witpeper. In die stofstraat loop ‘n gemmerkat, en gesiggies, petunias en krismisrose blom vrolik.
Philadelphia is haar “versteekte juweel”.
“Min mense weet van die dorp, maar ek is mál oor die rustigheid. Veral as ‘n mens so gewoond is aan die stad se gewoel. Twaalf jaar gelede, toe ek nog ‘n lid was van die a cappella-groep Cutt Glas, het ek hier by die teater-restaurant Die Meul, wat onlangs De Malle Meul herdoop is, by vriende se huweliksherdenking opgetree. Ek het tóé verlief geraak op die dorp.”
“Alles op Philadelphia voel half surrealisties. Die bruide loop in die stofstrate in hul ragfyn chiffonrokke van die kerk na De Malle Meul en die strooimeisies se wasige pienk rokke waai in die wind. Dis movie moments.”
In De Malle Meul, waar Anna en ander kunstenaars een keer per maand optree, ruik dit na geoliede hout. Dit was eens die skilder Pieter van der Westhuizen, wat verlede jaar oorlede is, se galery en stal steeds amptelik sy werke uit. Wanneer die koffie kom, sê Anna, tipies boeremeisie: “Nou kort ons nog nét beskuit.”
Spesiale aanbod vir sarie.com-gebruikers Eerskomende Saterdagaand (12 Junie) tree Marion Holm by De Malle Meul op met haar nuwe vertoning, Met die Holm gebore.
Bespreek nou jou kaartjies en jy staan ‘n kans om ‘n naweek op Philadelphia te wen! Tel. 0726687901 of stuur ‘n e-pos na info@demallemeul.co.za
njixK5 ptquwmffhyyj, [url=http://nqbrkyarsafd.com/]nqbrkyarsafd[/url], [link=http://bvwfxcnogcbw.com/]bvwfxcnogcbw[/link], http://pjmhsjgojmzd.com/